અમારે વિજય મેળવવા વધુ જવાબદારીથી બેટીંગ કરવી પડશે
અમે ટુર્નામેન્ટમાં ફરી વિજય મેળવવા માટે તૈયારી કરી રહ્યા છીએ પણ કોલકાતા સામે નબળી બેટિંગે અમને નિરાશ કર્યા હતા. મોહાલીમાં ૧૨૪ રનના સ્કોરને બચાવવો આસાન નહતો અને ગંભીરની ઇનિંગે કોલકાતાને વિજય અપાવ્યો હતો.
વાતાવરણને કારણે પીચ બેટ્સમેનો માટે મુશ્કેલ બની હતી અને તેની અસર અમારી બેટિંગ પર જોવા મળી. અગાઉની મેચમાં પુણેને પણ આવી જ સ્થિતીનો અનુભવ કરવો પડયો હતો. ગિલક્રિસ્ટની ઇજાને કારણે અમારી પરિસ્થિતી વધુ કફોડી બની. જ્યારે તે ક્રિઝ પર પાછો આવ્યો ત્યારે અમે સંઘર્ષ કરી રહ્યા હતા. બ્રેટ લી અને નારિનની બોલિંગ અસરકારક રહી, બાલાજી અને ભાટિયાએ પણ અમારી ઇનિંગને સ્થિર થવાની તક ન આપી.
હવે અમારે બેંગ્લોર સામે રમવાનું છે. તેઓની શરૃઆત સારી રહી નહતી પણ પુણે સામે આખરી બોલ પર મેળવેલા વિજયને લીધે તેમનો આત્મવિશ્વાસ વધ્યો હશે.
ગેલ જોરદાર ફોર્મમાં છે પણ અમારે કોહલી, દિલશાન અને ડી'વિલિયર્સને ભુલવા જોઇએ નહીં, જેઓ પણ બાજી પલ્ટી શકે છે. અમારે શરૃઆતથી જ ભાગીદારીઓ કરીને જંગી સ્કોર ખડો કરવો પડશે અને બોલરોને તેમની કુશળતા દેખાડવાની તક આપવી પડશે. અમે અત્યાર સુધી સારૃ રમી શક્યા નથી.